title: I Need You (kanaouenn, George Harrison)
text: I Need You eo an eil kanaouenn savet, ton ha son, gant George Harrison (1943-2001) evit ar strollad The Beatles.
  
  N'en devoa ket skrivet ar gitarour saoz sonenn ebet abaoe Don't Bother Me (miz Eost 1963) a-raok ma voe dibabet I Need You da vezañ lakaet war an albom Help! (embannet d'ar 6 a viz Eost 1965). Enrollet d'ar 15-16 a viz C'hwevrer 1965 e Londrez, 2:28 he fadelezh, e voe lâret gant tud 'zo e oa bet savet ar ganaouenn garantez-mañ evit Pattie Boyd (1944-) en devoa kejet Harrison ganti da-geñver treiñ ar film A Hard Day's Night e miz Meurzh 1964.
  
  Lod eo I Need You eus ar c'hanaouennoù a glever a-hed ar film Help! (deuet e-maez e miz Goure 1965) ivez.
  
  Evit ar wech kentañ e voe implijet un droadikell wah-wah gant George Harrison d'an degouezh.
  
  Levrlennadur
   Tim Hill, THE BEATLES Quatre garçons dans le vent, Éditions Place des Victoires, miz Here 2008 pajennoù 427-441.
  
  Liammoù diavaez
   Gerioù ar ganaouenn war Metro Lyrics
   I Need You kanet gant The Beatles.
  
  Da-geñver ar sonadeg Concert for George, dalc'het e Royal Albert Hall Londrez d'an 29 a viz Du 2002, e voe kanet I Need You gant mignon meur Harrison Tom Petty (1950-) :  I Need You - Concert For George - Tom Petty.
  
  Notennoù ha daveennoù
  
  Kanaouennoù George Harrison
  Kanaouennoù saoznek
  Kanaouennoù The Beatles